Hogyan engedélyezem a Spotify One Touch funkciót?
A funkció elindításához le kell tölteni a legújabb Bose Music alkalmazást, és frissíteni a Bose Noise Cancelling Headphones 700 zajkioltó fejhallgatót. Majd engedélyezni kell a Spotify-t a Bose Music alkalmazásban a Közvetlen parancsoknál. Továbbá szüksége lesz még egy aktív Spotify-fiókra is.
hu
Hogyan hajthatom össze a Bose Noise Cancelling Headphones 700 zajkioltó fejhallgatót tároláshoz?
A Bose Noise Cancelling Headphones 700 zajkioltó fejhallgatók rejtett csuklókialakítással rendelkeznek, így gyorsan, egyetlen csavarással összehajthatók laposra, és tökéletesen illenek a vékony, öblös, kemény tokba. A tokban külön kábelrendező rész található, mágneses borítással. Az új kialakítás egyszerűbb használatot nyújt, míg a vékony ék alak gondoskodik a szűk helyeken, például ülészsebekben, hátizsákokban és táskákban történő tárolás egyszerűségéről.
hu
Hogyan használhatom telefonom alapértelmezett virtuális asszisztensét?
A jobboldali fülre illeszkedő rész hátulján lévő alsó gomb használatával a Bose Headphones 700 hozzáférést biztosít telefonjának alapértelmezett virtuális asszisztensével, mint a Siri.
hu
Hogyan lehet párosítani a Bose Noise Cancelling Headphones 700 fejhallgatót a mobileszközzel?
Először győződjön meg róla, hogy fejhallgatója be van-e kapcsolva a jobboldali fülre illeszkedő rész hátulján lévő felső gomb egyszeri megnyomásával. Ezután nyomja meg és tartsa nyomva 3 másodpercig a bekapcsoló gombot, hogy a fejhallgatót párosítás üzemmódba kapcsolja. Ne feledje, hogy ha ez a telefon első csatlakoztatása, a fejhallgató automatikusan ebbe a párosítás üzemmódba kapcsol. Hangüzenetek nyújtanak további útmutatást. Javasoljuk a Bose Music alkalmazás használatát a párosítás elvégzéséhez, azonban használhatja készülékének Bluetooth beállításait is.
hu
Hogyan működik a zajkioltás a Bose Noise Cancelling Headphones 700 zajkioltó fejhallgatóban?
A Bose Noise Cancelling Headphones 700 zajkioltó fejhallgató aktív és passzív zajcsökkentő technológiákat is alkalmaz. Az aktív zajkioltás egy kifinomult, szabadalmaztatott elektronikai megközelítésen alapul: a fejhallgató fülre illeszkedő részeiben kívül és belül is mikrofonok találhatók, amelyek figyelik az Ön környezetében hallható zajokat, és azonnal ezeket kioltó, ellentétes jeleket generálnak. A passzív zajcsökkentésért pedig az akusztikai szerkezet és a fülre illeszkedő részek formájának illeszkedése felel.
hu
Hogyan állíthatom a hangerőt vagy kezelhetem a tartalmakat Bose Noise Cancelling Headphones 700 fejhallgatóval?
A jobboldali fülre illeszkedő rész tartalmazza az alapvető vezérlés érintőfelületét. Ez intuitív gesztusalapú vezérlést is biztosít, mint a felfelé és lefelé simítás a hangerőszabályzáshoz és az előre és hátrafelé simítás a zeneszám előre/vissza léptetéséhez. Ezen túlmenően, a kettős érintés szünetelteti vagy indítja a tartalom lejátszását, valamint fogadja vagy befejezi a telefonhívást.
hu
Hány mikrofon van a Bose Noise Cancelling Headphones 700 zajkioltó fejhallgatóban?
A Bose Noise Cancelling 700 zajkioltó fejhallgató összesen nyolc mikrofonnal rendelkezik. Hat mikrofon drámai mértékben szűri ki a zajt, így az el sem ér az Ön füléhez. A hatból két mikrofon további kettővel együttműködve jelentősen javítja a hangérzékelési teljesítményt. Egy beamforming technológiát alkalmazó rendszer elkülöníti a beszédet, és elnyom minden más hallható zajt. A lezárási rendszer egy második védelmi vonalról is gondoskodik: nyomon követi, majd blokkolja a legzavaróbb, továbbra is hallható hangokat – a kávédarálótól kezdve egészen a közelben zajló beszélgetésig. Mindez valós időben történik, alkalmazkodva az Ön mozgásához vagy a környezet változásához. Bármilyen VPA-val, a 700 fejhallgatóhoz párosított telefonnal, illetve a vonal túlsó végén használt telefon- vagy telefon–fejhallgató kombinációval használható.
hu
Képes a Bose Noise Cancelling Headphones 700 hívások fogadására?
Igen. A Bose Noise Cancelling Headphones 700 zajkioltó fejhallgató egy adaptív mikrofonos rendszerrel rendelkezik, amely lehetővé teszi a fejhallgató telefonhívások közbeni használatát, amennyiben a fejhallgató csatlakoztatva van egy okostelefonhoz. A hagyományos hívások mellett a fejhallgató sok olyan alkalmazás (például a Skype és a FaceTime) esetében is használható, melyek VoIP protokollal (Voice over Internet Protocol) működnek.
hu
Lehet egyszerre két mobileszközhöz csatlakoztatni a Bose Noise Cancelling Headphones 700 zajkioltó fejhallgatót?
Igen. A többpontos csatlakoztatási technológia lehetővé teszi, hogy a Bose Headphones 700 fejhallgató egyszerre két eszközzel tartson fenn vezeték nélküli Bluetooth-kapcsolatot – például egy iPaddel és egy okostelefonnal. Így amikor a csatlakoztatott iPaden néz videót, a fejhallgató automatikusan szünetelteti azt, hogy fogadni tudja a csatlakoztatott okostelefonról érkező hívást. A hívás végeztével a fejhallgató visszavált az iPaden lévő videóra.
hu
Lesznek szoftverfrissítések a Bose Noise Cancelling Headphones 700 zajkioltó fejhallgatóhoz?
A Bose Headphones 700 fejhallgató gondos tervezésének köszönhetően készen áll a jövő innovatív funkcióira. Az idő előrehaladtával érkező sorozatos szoftverfrissítésekkel a Bose mindig újabb és újabb funkciókat és még több remek hangkezelési beállítást tesz elérhetővé. Regisztrálja új fülhallgatóját a Bose Music alkalmazásban, és a Bose értesíti, amikor fülhallgatójához új funkció érkezik.
hu
Mekkora a Bose Noise Cancelling Headphones 700 hatótávolsága?
A Bose Noise Cancelling Headphones 700 hatótávolsága 10 méter a forráskészüléktől számítva. Reálisan nézve az a tartomány, ahol a hangnak szólnia kell az a szoba, ahol Ön tartózkodik, valamint a szomszédos szoba. Ez a távolság csökkenhet a fizikai akadályok (például falak és ajtók) vagy a más elektronikus készülékek által okozott interferencia miatt. Pattogó vagy recsegő hangot hallhat, ha interferencia van a Bluetooth kapcsolattal. Ebben az esetben menjen távolabb a vezeték nélküli routerektől vagy mikrohullámoktól, és vigye közelebb a fejhallgatót a Bluetooth eszközhöz.
hu
Mennyi ideig működik egy feltöltéssel az akkumulátor?
A Bose Noise Cancelling Headphones 700 egyedi kialakítású újratölthető lítium-ion akkumulátort tartalmaz, amely akár 20 órás teljes körű hanglejátszást tesz lehetővé.
hu
Mi a különbség a Bose Noise Cancelling Headphones 700 és a QuietComfort 35 vezeték nélküli fejhallgató II között?
A QuietComfort 35 Headphones II fejhallgató és a Bose Noise Cancelling Headphones 700 zajkioltó fejhallgató egyaránt vezeték nélküli Bluetooth fejhallgató. A zenét illetően mindkettő külön erre a célra kifejlesztett aktív hangszín-szabályozással rendelkezik, így elkerülhető a basszus, az énekhang és a magas hangok felerősítése, amely idővel kimerültséget okoz – a fülhallgatók ehelyett valósághű, tiszta, természetes és kiegyensúlyozott hangvisszaadást biztosítanak. A fejhallgatók emellett szabályozható zajkioltással is rendelkeznek; azonban míg a QuietComfort 35 fejhallgató csak két beállítást kínál, a Headphones 700 fejhallgató már 11 beállítást biztosít – beleértve a teljes mértékű átlátszóságot is, így teljesen új értelmet ad a „kikapcsolás” kifejezésnek. Míg a legmagasabb beállítás a legnagyobb mértékű csendet biztosítja, a legalacsonyabb teljes mértékben átengedi a környezetéből érkező hangokat a fülre illeszkedő részeken – így egyetlen kapcsoló megnyomásával saját magát, másokat és minden további hangot is hallhat, mintha nem is viselne fejhallgatót. A Beszélgetés mód lehetővé teszi, hogy a tartalom hallgatása közben is ugyanúgy tudatában legyen a környezetének – így egyszerre szüneteltetheti a szórakozást és a zajkioltást, szemtől szemben cseveghet, meghallgathatja a bejelentéseket, majd ott folytathatja, ahol abbahagyta.
hu
Mi is az a Spotify® One Touch?
A Spotify One Touch egy olyan különleges funkció, amely lehetővé teszi a Bose Headphones 700 fejhallgató jobb oldali fülre illeszkedő részének megérintésével, hogy azonnal folytathassa a zenehallgatást Spotify-on. Ezt a lépést ismételve a Spotify algoritmusa és a meghallgatott zeneszámok alapján összeállított újabb lejátszási listákat érhet el. A funkció használatához egy aktív Spotify-fiók szükséges.
hu
Mi történik, ha olyan országban vagyok, ahol a Google Asszisztens vagy az Alexa még nem támogatott?
A Bose Music alkalmazás megmutatja, hogyan lehet választani egy adott régióban rendelkezésre álló funkciók közül. Olyan régiók esetében, ahol csupán egy érhető el, az alkalmazás automatikusan megmutatja az egyetlen választhatót. Az olyan régiókban, ahol egyik sem választható, a hangasszisztens gomb alapértelmezésben a mobileszközön rendelkezésre álló saját hangasszisztenst működteti.
hu
Mit takar a TriPort akusztikai fejhallgató-felépítés?
A Bose Noise Cancelling Headphones 700 zajkioltó fejhallgató saját szabadalmaztatott TriPort akusztikai fejhallgató-felépítésünket is magában foglalja, amely külső csatlakozókat használ a fülre illeszkedő részek szellőztetéséhez és az akusztikai tér maximalizálásához – ez nagy és merész hangzást kölcsönöz minden audiotartalom számára.
hu
Módosíthatom a hangszín-szabályzó beállításait a Bose Noise Cancelling Headphones 700 zajkioltó fejhallgatón?
A Bose Headphones 700 fejhallgató két lehetőséget is kínál a hangszín-szabályozás terén. Ha nem tesz semmit, a mély, közepes és magas hangok automatikusan a lehető legélvezetesebb hangzásra kapcsolnak. De kezébe is veheti az irányítást: a Bose Music alkalmazás beállításaiban keresse meg a hangszín-szabályozót, és válassza ki a kedvére való hangzást. Bárhogy is dönt, a hangzás magával ragadja majd minden hangerőn.
hu